COGNITIVISME

Origen
El cognitivisme sorgeix a principi dels anys 60 i es presenta com a paradigma que ha de substituir el conductivisme. Les seves idees van ser aportades per diferents investigadors.

Quadre resum del cognitivisme:



Característiques diferencials del cognitivisme
Les idees del cognitivisme s'enfoquen en una o més de les **dimensions del cognitiu** (atenció, percepció, memòria, intel.ligència, llenguatge, pensament...) destacant també que existeixen diferències importants entre ells.

Així situen el procès d'aprenentatge en **els processos cognitius que tenen lloc en el pensament i en la seva representació**, en els quals se succeeixen la modificació de significats de manera interna, produïts intencionadament per l'individu com a resultat de la interacció entre la informació procedent del medi i el subjecte actiu.

El cognistivisme és, de manera simplificada, el procés independent de **decodificació de significats** que condueixen a l'adquisició de coneixements a llarg termini i al **desenvolupament d'estratègies que permeten la llibertat de pensament,** la investigació i l'aprenentatge continu en cada individu, el que dóna un valor real qualsevol cosa que es desitgi aprendre.

En contraposició al conductisme, el cognitivisme considera que la **Resposta no només s'obtè en funció dels Estímuls o dels Reforços**, sinó que la conducta també depèn de variables subjectives (internes), allò important és la interpretació (codificació) que fa l'individu de l'Estímul. **No existeix un Estímul en concret, sinó un estímul per un individu determinat**.

Esquema cognitivisme:



Objectius educatius que es plantegen
Dins del cognitivisme es poden trobar diferents tendències d'aprenentatge basades en els principis genèrics anteriorment explicats.

** Aprenentatge significatiu d'Ausubel **
- Els coneixements han de posar-se en relació amb els coneixements anteriors de l'individu. - És important l'aprenentatge per recepció, el professor organitza la matèria que l'alumne rep.

**Aprenentatge per descobriment de Bruner** - S'han de crear reptes per a la resolució de problemes. - El descobriment afavoreix el desenvolupament mental.

**Epistemiologia genètica de Piaget** - Entendre com es coneix el món mitjançant els sentits. - El desenvolupament de la inteligència és una adaptació de l'individu al medi.

Els objectius comuns de l'aprenentatge cognitiu, es planteja l'aprenentatge com un procés en el qual són igual d'importants com es plantegen els Estímuls que els reben i procesen els individus interiorment. Contràriament al conductisme poden assolir aprenentatge que impliquen processos mentals més complexos.

**El cognitivisme reconeix la importància de com les persones organitzen, filtren, codifiquen, categoritzen i avaluen la informació i la forma en què aquestes eines, estructures o esquemes mentals són utlitzats per accedir i interpretar la realitat**.

Les fases de l'ensenyament estan ordenades segons un grau de complexitat creixent i són:
 * 1) Coneixement: Record i retenció de la informació.
 * 2) Comprensió: Enteniment de la informació.
 * 3) Aplicació: Utilització de la informació.
 * 4) Anàlisi de la informació.
 * 5) Síntesi.
 * 6) Avaluació.

El cognitivisme permet **conèixer les capacitats i les limitacions dels nens a cada edat** i, per tant, **adaptar la instrucció** a les capacitats cognitives de l'alumne, fent més efectiu el procés d'aprenentatge.

L'alumne és un **subjecte actiu que processa la informació**. Posseeix la competència cognitiva per aprendre i solucionar problemes; aquesta competència, a la vegada, s'ha de considerar i desenvolupar fent servir nous aprenentatges i habilitats estratègiques.

Rol del professor
El professor parteix de la idea que un alumne actiu aprèn significativament, que pot aprendre a aprende i a pensar. El docent es centra especialment en la confecció i l'organització d'experiències didàctiques per assolir els objectius. No ha de desenvolupar el paper de protagonista en detriment de la participació cognitiva dels alumnes.

Interacció entre els estudiants i relació Docent/Alumne
Els estudiants construeixen el seu propi aprenentatge partint i contrastant els seus coneixememnts previs i les seves inquietuds. Es treballa tant individualment com en grup.

El docent ha d'**estructurar** les idees de manera clara i lògica, utilitzar **estratègies cognitives** (resums, mapes conceptuals, quadres...) i **ensenyar habilitats cognitives i metacognitives dels alumnes.**

Ús de les TIC en entorns d'aprenentatge cognitiu
La finalitat de l'ordinador és ser d'utilitat al professor, no substituir-lo. Les teories congnitivistes en les TIC les trobem principalment en els programes tutorials, que dirigeixen o tutoritzen el treball dels alumnes. En aquests programes es comparen les respostes amb els patrons que es tenen per correctes. Hi han diferents tipus de programes:

- Lineals (més propers a conceptes conductistes) - Ramificats (diferents recorreguts pedagògics depenent de les respostes de l'alumne) - Entorns tutorials (més propers a les teories cognitivistes)

Per exemple posem un vídeo d'un programa per la creació de mapes conceptuals:

media type="youtube" key="7aiRzX2LO7Y?fs=1" height="385" width="480"

Llibres recomanats
- Ulrich Neisser (1976). //Psicología Cognitiva//. México: Trillas. - Susan T. Fiske i Shelley E. Taylor (1984). //Social Cognition//. London: Addison-Wesley.